Pride-juhlijoita Taiwanissa vuonna 2005
**Seksuaali- ja sukupuolivähemmistöjen oikeudet ovat Taiwanissa** ovat Aasian edistyksellisimmät. Taiwan on ainoa Asian maa, jossa samaa sukupuolta olevien avioliitto on laillistettu ja maa koetaan kaikkein sateenkaariystävällisimmäksi kohdemaaksi turistien keskuudessa.

Taipeissa sijaitsee temppeli, jossa voi rukoilla *Jänistä*, tai Tu'er Shenia (kiinaksi 兔兒神). Jänis on perinteisesti ollut eufemismi tai haukkumasana homoseksuaaleille miehille. Nykyään paikka on maailman ainoa homoseksuaaleille omistettu palvontapaikka.

Historia
--------

Homoseksuaalisuus ei ole koskaan ollut laitonta Kiinan tasavallassa.

Ensimmäinen pride-festivaali pidettiin vuonna 2003, joka oli kiinankielisen maailman ensimmäinen vastaava tapahtuma. Siihen otti osaa noin tuhat ihmistä. Taipein kaupunki tuki tapahtumaa 720 000 dollarilla. Myös Kaohsiungin kaupunki on järjestänyt pride-festivaaleja vuodesta 2010 lähtien. Vuonna 2016 Taichungissa järjestettiin pride-festivaali viidettä kertaa ja siihen osallistui 20 000 henkilöä, mikä teki siitä Aasian toiseksi suuremman pride-tapahtuman. Taipei Pride oli Itä-Aasian suurin pride-tapahtuma vuonna 2019, kun 100 000 henkilöä osallistui. Sama tapahtuma pidettiin vuonna 2020, jolloin sen slogan oli "Taiwan Pride Parade for the World" kaikkien niiden pride-tapahtumien muistoksi, jotka jouduttiin perumaan koronapandemian vuoksi.

Eheytyshoidot kiellettiin lailla vuonna 2018.

Vuodesta 2018 lähtien homo- ja biseksuaaliset miehet saivat luovuttaa verta viiden vuoden karanteenin jälkeen.

Samaa sukupuolta olevien avioliitto
-----------------------------------

Samaa sukupuolta olevan parin häät
Taiwanin korkein oikeus päätti vuonna 2017, että samaa sukupuolta olevien avioliitto ei ole ristiriidassa maan perustuslain kanssa. Julkilausumassaan se sanoi, ettei ole olemassa mitään järjellistä syytä estää kahta aikuista menemästä naimisiin keskenään. Päätöksensä jälkeen korkein oikeus antoi parlamentille kaksi vuotta aikaa laillistaa samaa sukupuolta olevien avioliitot.

Marraskuussa 2018 Taiwanissa järjestettiin kansanäänestysten sarja, jossa kysyttiin mm. tulisiko samaa sukupuolta oleville pareille suoda oikeus avioliittoon ja saada samat oikeudet lain edessä verrattuna heteropareihin. Vaikka enemmistö vastusti samaa sukupuolta olevien parien avioliiton laillistamista, Taiwanin hallitus sanoi, että tulos ei vaikuta korkeimman oikeuden vuonna 2017 antamaan päätökseen.

Toukokuussa 2019 Taiwanista tuli Aasian ensimmäinen maa, joka laillisti samaa sukupuolta olevien avioliitot. Laki mahdollistaa avioliitot myös sellaisissa tilanteissa, joissa toinen puolisoista on ulkomaalainen, muttei kuitenkaan manner-Kiinasta. Tämä johtuu Taiwanin ja Kiinan kansantasavallan erityisestä suhteesta.

Sukupuolen korjaus
------------------

Transsukupuolisilla on ollut mahdollisuus korjata juridinen sukupuolensa ilman leikkausvaatimusta vuodesta 2013 lähtien. Tätä ennen vaadittiin kahden lääkärin puoltava lausunto sekä sukupuolen korjausleikkaus. Syyskuussa 2021 Taipein korkein hallinto-oikeus päätti kuitenkin, että transnainen sai vaihtaa juridisen sukupuolensa henkilöllisyyskorttiinsa ilmoituksella, koska oli toimittanut lääkärin lausunnot siitä, ettei enää identifioidu mieheksi. Oikeus kuitenkin muistutti, että kyseessä on toistaiseksi poikkeustapaus.

Vuodesta 2020 lähtien taiwanilaiset ovat voineet valita kolmannen sukupuolen henkilöllisyyskortteihinsa.

Virstanpylväitä
---------------

| Tapahtuma | Laillisuus (vuosi) | Lähde: |
| --- | --- | --- |
| Homoseksuaaliset teot | Yes Kyllä (aina) |  |
| Syrjinnän kieltävä lainsäädäntö kouluissa | Yes Kyllä (2004) |  |
| Syrjinnän kieltävä lainsäädäntö työllisyydessä | Yes Kyllä (2007) |  |
| Syrjinnän kieltävä lainsäädäntö ylipäänsä | Yes Kyllä (2017) |  |
| Perheen sisäinen adoptio | Yes Kyllä (2019) |  |
| Ulkoinen adoptio | No Ei |  |
| Samaa sukupuolta olevien avioliitto | Yes Kyllä (2019) |  |
| Mahdollisuus asepalvelukseen | Yes Kyllä (2002) |  |
| Kaupallinen kohdunvuokraus | No Ei (yksiselitteisesti laitonta) |  |
| Avoimesti homoseksuaalien verenluovutus | Yes Kyllä (2018) |  |

Lähteet
-------

1. 1 2 3 4 5 6  10 Most gay friendly countries in Asia • Nomadic Boys *Nomadic Boys*.  2.6.2019. Viitattu 2.7.2021. (englanniksi)
2. ↑  Michael Gold: Taiwan's gays pray for soul mates at 'Rabbit' temple *Reuters*.  19.1.2015. Viitattu 2.7.2021. (englanniksi)
3. 1 2 3 4 5 6  LGBT Rights in Taiwan *Equaldex*. Viitattu 2.7.2021. (englanniksi)
4. ↑  'We are homosecxuals! We love you!' *Taipei Times*.  2.11.2003. Viitattu 2.7.2021. (englanniksi)
5. ↑  Gay pride parade set for Kaohsiung *Focus Taiwan*.  20.9.2011. Viitattu 2.7.2021. (englanniksi)
6. ↑  Taichung City, Taiwan, Celebrates Pride with a Record-Breaking Crowd of 20,000 *Hornet*.  22.12.2016.  Arkistoitu 16.11.2018. Viitattu 2.7.2021. (englanniksi)
7. ↑  Yimou Lee: Thousands throng Taipei streets in East Asia's largest Pride march *Reuters*.  26.10.2019. Viitattu 2.7.2021. (englanniksi)
8. ↑  Pride Month celebrated in Taipei *Taipei Times*.  29.6.2020. Viitattu 2.7.2021.
9. 1 2  Blood donation rules for gay men in Taiwan to be relaxed in May *Taiwan News*.  22.1.2018. Viitattu 2.7.2021.
10. ↑  Taiwan's top court rules in favour of same-sex marriage *BBC News*.  24.5.2017. Viitattu 2.7.2021. (englanniksi)
11. ↑  Taiwan voters reject same-sex marriage in referendums *BBC News*.  25.11.2018. Viitattu 2.7.2021. (englanniksi)
12. 1 2  Hollingsworth, Julia: Taiwan legalizes same-sex marriage in historic first for Asia *CNN*.  17.5.2019. Viitattu 2.7.2021.
13. ↑  Taiwan to allow multinational same-sex marriages, but not with China *Taiwan News*.  22.1.2021. Viitattu 2.7.2021.
14. ↑  Derek Yiu: Taiwan to allow legal gender changes without transitioning *Gay Star News*.  9.12.2013.  Arkistoitu 26.5.2016. Viitattu 2.7.2021. (englanniksi)
15. ↑  Taiwan court rules to allow trans woman's ID card gender change request *Focus Taiwan*.  24.9.2021. Viitattu 1.12.2021. (englanniksi)
16. ↑  Fight for Transgender Rights  17.11.2021. TaiwanPlus. Viitattu 1.12.2021. (englanniksi)[vanhentunut linkki]
17. ↑  Shannon Power: New national ID card will recognize trans as a third gender in Taiwan *Gay Star News*.  22.11.2018.  Arkistoitu 10.4.2019. Viitattu 2.7.2021. (englanniksi)